Білім саласы:Таным

Бөлімі:ҚМҰҚ

Тақырыбы: Сиқырлы кітап.

Сабақтың мақсаты: балалардың сан және санау,есеп құрастыру,логикалық ойлау қабілеттерін жетілдіру, әртүрлі тапсырмалар арқылы математика сабағына деген қызығушылықтарын арттыру, шапшаңдыққа, тапқырлыққа үйрету.

Сабақтың әдіс-тәсілдері: сұрақ-жауап, түсіндіру.

Сабақтың көрнекілігі: сандар, әр түрлі тапсырмалары бар карточкалар есеп құрастыруға суреттер,фломастерлер.

Сабақтың жүру барысы:

Ұйымдастыру кезеңі. Жылулық шеңбері.

Тәрбиеші: Балалар сабағымызды бастамас бұрын осы жүрекшені бір-бірімізге беру арқылы жүрегіміздің жылуын ғажайып сөздермен жеткізейік.

Балалар:

- Деніміз сау болсын!

- Бәріміз бақытты болайық!

- Балабақшамыз гүлдене берсін!

- Аспанымыз ашық болсын т.б.

Қызықтыру сәті.

Тәрбиеші:Балалар таңертең жұмысқа келіп тобымызды ашайын десем есік алдында бір үлкен ,ерекше конверт тұр екен . Мынау қандай конверт болды екен деп, алып кірдім де сөреге қоя салдым.Ал енді оны сендермен бірге ашып көрсем деп тұрмын.

Тәрбиеші конвертті ашып қарап, ішінен кітапқа ұқсаған затты алып көрсетеді.Оның не екенін бірге көрейік!Қараңдар бұл кітап жай кітап емес,сиқырлы кітап сияқты, ашқан сайын ашыла береді екен.Ішінде не жазылғанын оқуға да қиын екен.Қалай оқысақ екен балалар?(Конверт ішіне қарайды да бүктелген қағазды көреді) Балаларға оқып береді: Сәлеметсіңдер ме балалар!Мен сендерді білем,сендер келесі жылы мектепке барасыңдар.Мектепке баруға дайындықтарыңды көріп ,сендерді сынағым келеді. Сондықтан сендерге бірнеше тапсырмалар жібердім.Егер менің тапсырмаларымды дұрыс орындасаңдар, менің ішімдегі құпиямды таба аласыңдар.Мендегі жазылған сөйлемді толық оқи аласыңдар. Сонда ғана сендердің мектепке дайын екендеріңе сене аламын.Әр тапсырманы орындап болғандарыңда бір –бірден сөздер шығады.Балалар онда тапсырмаларды орындайықта ,сиқырлы кітапты оқиық.Дайынсыңдарма?Олай болса алдымен біз миымызды оятайық,бірнеше сұрақтарға жауап берейік.Сұрақ:

-1-ден 7-ге дейін тура және кері санайық.

-Адасқан сандарды ретімен орналастыр.

Балалардың жауабы.

Тәрбиеші: Балалар, ендеше сиқырлы кітап қандай тапсырма беріп жіберді екен қарайық.

1-тапсырма: «Өз үйіңді тап»Шарты:Балаларға 1-ден 7-ге дейінгі сандардың қосылғыштары жазылған карточкалар беріледі.Мысалы:2+3, 4-2 т.с.с. Алдын ала дайындалған үй шатырларында сол сандардың қосындысы көрсетілген .Дұрыс есептеп, шыққан қосынды көрсетілген үйді тауып,соған бару керек немесе сол үйге жапсыру керек.

Тәрбиеші:тапсырманы орындадық.Қане бірінші қандай сөз екен?

Кітапты ашып «сиқырлы» деген сөзді оқиды.

2- тапсырма: Тәрбиеші: балалар 2-тапсырмада былай делініпті:Карточкамен жұмыс.Қызыл –қара кестедегі сөздерді тап.Шарты: 5-ке дейінгі сандарды ретімен орналастыру арқылы, сандардың алдындағы әріптерден сөз шығару.

Кітапты ашып «кітапқа» деген сөзді оқиды.Табылған сөздерді толығымен оқып көреді.Сиқырлы ,кітапқа деген сөздер шықты.Сөйлем әлі аяқталған жоқ.Алда және 2 тапсырма бар ,соны шешсек мүмкін құпияны ашатын шығармыз..

Тәрбиеші: 2-ші тапсырманы орындадық. Кітаптағы келесі сөз қандай екен?

Сергіту сәті.

«Қимылды қайтала»Шарты:Суреттегі адам сұлбасының қимылын қайталау.Кезекпен суреттер көрсетіледі.Балалар қайталайды.

3- тапсырма.

Тәрбиеші: балалар 3-тапсырмада былай делініпті: «Суретке қарап, есеп құрастыр»

Тәрбиеші: балалар келесі тапсырмада суретке қарап есеп құрастырасыңдар.Шарты:алдарындағы ағаш сандардан +,- ,= таңбаларын қатыстырып есеп құрастыру.

Тапсырма орындалғаннан кейін кітаптан «қош» деген сөз шығады.

Барлық сөздерді қосып оқиды: «Сиқырлы, кітапқа, қош »

Тәрбиеші:Балалар міне біз кітаптағы 3 сөзді таптық .Кейінгі тапсырманы орындасақ мүмкін сөйлеміміз аяқталар.

4-тапсырма: «Әр қатарды бірдей толтыр»Шарты:Карточкадағы затар қатарын бірдей толтыр .

Тапсырма орындалғаннан кейін кітаптан «келдің» деген сөз шығады.

Барлық сөздерді қосып оқиды: «Сиқырлы кітапқа қош келдің! »

Тәрбиеші:Балалар міне біз барлық тапсырмаларды орындап шығып едік қандай сөйлем шықты?

Балалар: «Сиқырлы кітапқа қош келдің!»

Тәрбиеші:Көрдіңдер ме балалар сендердің тапқырлықтарыңның арқасында сиқырлы кітаптың барлық тапсырмаларын қиналмай шештіңдер . Сиқырлы кітаптағы құпия сөзді де таптыңдар. Сендердің мектепке баруға дайындалып жүргендеріңе сиқырлы кітапта куә болды. Сендерді кітаптар әлеміне «қош келдің »деп шақырады. Мен де сендердің келешекте білімді оқушы болуларыңа сенемін.Сабағымыз сендерге ұнадыма?Бүгін барлықтарың сабаққа өте жақсы қатыстыңдар.Рахмет!